Kunzwa neNzeve (to hear, to listen) Muenzaniso: Ndanzwa bhutsu kurira, ndikati tsvarakadenga yasvika. Kunzwa neRurimi (to taste). Muenzaniso: Ravira unzwe kunaka kwesadza rerukweza. Kunzwa neMhuno (to smell). Muenzaniso: Nhuwidza unzwe kunhuwirira kwechingwa ichi. Kunzwa neMukubata (to perceive by touch). Muenzaniso: Bata unzwe kupfavirira kwakaita gumbeze raMbuya. Kunzwa neMuviri (to sense, to feel). Muenzaniso: Fadzai aenda kumba, anga achinzwa musoro kutema. Achiri Kunzwa (Live, be alive, have life). Muenzaniso: Sekuru Maruva vachiri kunzwa, vanofamba makiromita 7 mazuvaose. Ichiri kunzwa (Be sound, in good condition) Muenzaniso: Motokari yako ichiri kunzwa, wakasvika nayo kuCape Town? Kuzvinzwa (to feel self-important). Muenzaniso: Mukomana uyu anozvinzwa, tarisa uone mafambiro ake kana opfuura pano. Kunzwika (to be heard, understood, perceived) zvnoireva kuti chinhu chinokwanisika kubatwa neunzwi uri pamuviri wemunhu. MaZulu vanoti zwa (1. Perceive with the various senses; understand) kureva kunzwa. MaZulu vanoti zwa (2. Hear, listen; Listen to, give ear to; obey) kureva kunzwa nenzeve kana kuteerera.